CELEX: 62008CA0053
Language: el
Date: 2011-05-24 00:00:00
Title: Υπόθεση C-53/08: Απόφαση του Δικαστηρίου (τμήμα μείζονος συνθέσεως) της 24ης Μαΐου 2011 — Ευρωπαϊκή Επιτροπή κατά Δημοκρατίας της Αυστρίας (Παράβαση κράτους μέλους — Άρθρο 43 ΕΚ — Ελευθερία εγκαταστάσεως — Συμβολαιογράφοι — Προϋπόθεση ιθαγένειας — Άρθρο 45 ΕΚ — Συμμετοχή στην άσκηση δημόσιας εξουσίας — Οδηγίες 89/48/ΕΟΚ και 2005/36/ΕΚ)

9.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 204/4
            
         Απόφαση του Δικαστηρίου (τμήμα μείζονος συνθέσεως) της 24ης Μαΐου 2011 — Ευρωπαϊκή Επιτροπή κατά Δημοκρατίας της Αυστρίας
   (Υπόθεση C-53/08) (1)
   
   (Παράβαση κράτους μέλους - Άρθρο 43 ΕΚ - Ελευθερία εγκαταστάσεως - Συμβολαιογράφοι - Προϋπόθεση ιθαγένειας - Άρθρο 45 ΕΚ - Συμμετοχή στην άσκηση δημόσιας εξουσίας - Οδηγίες 89/48/ΕΟΚ και 2005/36/ΕΚ)
   2011/C 204/06
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: G. Braun και H. Støvlbæk)
   
      Παρεμβαίνον υπέρ της προσφεύγουσας: Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: S. Behzadi-Spencer)
   
      Καθής: Δημοκρατία της Αυστρίας (εκπρόσωποι: E. Riedl, M. Aufner και G. Holley)
   
      Παρεμβαίνουσες υπέρ της καθής: Τσεχική Δημοκρατία (εκπρόσωπος: M. Smolek), Ομοσπονδιακή Δημοκρατία της Γερμανίας (εκπρόσωποι: M. Lumma και J. Kemper), Γαλλική Δημοκρατία (εκπρόσωποι: G. de Bergues και B. Messmer), Δημοκρατία της Λεττονίας (εκπρόσωποι: L. Ostrovska, K. Drēviņa και J. Barbale), Δημοκρατία της Λιθουανίας (εκπρόσωποι: D. Kriaučiūnas και E. Matulionytė), Δημοκρατία της Ουγγαρίας (εκπρόσωποι: R. Somssich, K. Veres και M. Fehér), Δημοκρατία της Πολωνίας (εκπρόσωποι: M. Dowgielewicz, C. Herma και D. Lutostańska), Δημοκρατία της Σλοβενίας (εκπρόσωποι: V. Klemenc και Ž. Cilenšek Bončina), Σλοβακική Δημοκρατία (εκπρόσωπος: J. Čorba)
   
      Αντικείμενο
   
   Παράβαση κράτους μέλους — Παράβαση των άρθρων 43 ΕΚ και 45 ΕΚ — Παράλειψη μεταφοράς στο εσωτερικό δίκαιο, όσον αφορά το επάγγελμα του συμβολαιογράφου, της οδηγίας 89/48/ΕΟΚ του Συμβουλίου, της 21ης Δεκεμβρίου 1988, σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών (ΕΕ L 19, σ. 16), και της οδηγίας 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων (ΕΕ L 255, σ. 22) — Εθνική ρύθμιση επιβάλλoυσα προϋπόθεση ιθαγένειας για την άσκηση του συμβολαιογραφικού επαγγέλματος — Έννοια της «δραστηριότητας που συνιστά συμμετοχή στην άσκηση δημόσιας εξουσίας»
   
      Διατακτικό
   
   Το Δικαστήριο αποφασίζει:
   
               1)
            
            
               Η Δημοκρατία της Αυστρίας, επιβάλλοντας προϋπόθεση ιθαγένειας για την πρόσβαση στο συμβολαιογραφικό επάγγελμα, παρέβη τις υποχρεώσεις που υπέχει από το άρθρο 43 ΕΚ.
            
         
               2)
            
            
               Απορρίπτει κατά τα λοιπά την προσφυγή.
            
         
               3)
            
            
               Η Ευρωπαϊκή Επιτροπή, η Δημοκρατία της Αυστρίας, η Τσεχική Δημοκρατία, η Ομοσπονδιακή Δημοκρατία της Γερμανίας, η Γαλλική Δημοκρατία, η Δημοκρατία της Λεττονίας, η Δημοκρατία της Λιθουανίας, η Δημοκρατία της Ουγγαρίας, η Δημοκρατία της Πολωνίας, η Δημοκρατία της Σλοβενίας, η Σλοβακική Δημοκρατία και το Ηνωμένο Βασίλειο της Μεγάλης Βρετανίας και της Βόρειας Ιρλανδίας φέρουν τα δικαστικά έξοδά τους.
            
         
      (1)  ΕΕ C 107 της 26.4.2008.